smcproject/ml-wiki-sentences huggingface dataset:
ലോകത്തെ പ്രധാന നെല്ല് ഉത്പാദക രാജ്യങ്ങളിൽ ഒന്നായ തായ്ലൻഡിൽ റബ്ബറിനാണ് കാർഷിക വിളകളിൽ രണ്ടാം സ്ഥാനം.
1960-കളിൽ 11.3 ദശലക്ഷം ടൺ ആയിരുന്നു വാർഷിക നെല്ല് ഉത്പാദനം.
1980 മുതൽ ഉത്പാദനം 20.8 ദശലക്ഷം ടൺ ആയി വർധിച്ചു.
മലേഷ്യയും ഇന്തോനേഷ്യയും കഴിഞ്ഞാൽ ലോകത്ത് ഏറ്റവും കൂടുതൽ നൈസർഗിക റബ്ബർ ഉത്പാദിപ്പിക്കുന്ന രാജ്യം തായ്ലൻഡാണ്.
ഉപദ്വീപീയ മേഖലയിലാണ് റബ്ബർകൃഷി വ്യാപകമായിട്ടുള്ളത്.
പ്രധാന വിളകൾക്കു പുറമേ കസാവ , പരുത്തി, ചണം, ചോളം, കൈതച്ചക്ക, കരിമ്പ്, പുകയില എന്നിവയും ഇവിടെ കൃഷി ചെയ്യുന്നുണ്ട്.
പട്ടുനൂൽപ്പുഴു വളർത്തൽ, കന്നുകാലി വളർത്തൽ, ഉൾനാടൻ മത്സ്യബന്ധനം എന്നിവയും അടുത്തകാലത്ത് പ്രാധാന്യം നേടി.
രാജ്യത്തിന്റെ തെ.
-ഉം, തെ.
കിഴക്കൻ മേഖലകളിലും കൃഷിയിടങ്ങളോടു ചേർന്ന ജലാശയങ്ങളിലാണ് കർഷകർ മത്സ്യം വളർത്തുന്നത്.
പ്രധാനമായും ചെമ്മീനും കക്കവർഗങ്ങളുമാണ് ഇവിടെ വാണിജ്യാടിസ്ഥാനത്തിൽ കൃഷി ചെയ്യുന്നത്.
ഫണലാകൃതിയിലുള്ള വലയുപയോഗിച്ചുള്ള പരമ്പരാഗത മത്സ്യബന്ധന രീതിക്കാണ് ഇപ്പോഴും തായ്ലൻഡിൽ മുൻതൂക്കം.
ലോകത്തെ പ്രധാന ടിൻ ഉത്പാദക രാജ്യമാണ് തായ്ലൻഡ്.
തായ്ലൻഡിലെ പ്രധാന സാമ്പത്തിക ഖനിജവും ടിൻ തന്നെ.
ഫുക്കെറ്റ് ദ്വീപ്, പാങ്ഞം, റനോങ് എന്നിവിടങ്ങളിലാണ് ടിന്നിന്റെ അയിരായ കാസിറ്ററൈറ്റിന്റെ കനത്ത നിക്ഷേപങ്ങൾ ഉപസ്ഥിതമായിട്ടുള്ളത്.
വുൾഫ്രമൈറ്റ്, കറുത്തീയം, മാംഗനീസ്, ജിപ്സം, നാകം തുടങ്ങിയ ധാതുക്കളും തായ്ലൻഡിൽ വ്യാവസായികാടിസ്ഥാനത്തിൽ ഖനനം ചെയ്യുന്നുണ്ട്.
പരമ്പരാഗത വ്യവസായങ്ങൾക്ക്, പ്രത്യേകിച്ചും കാർഷിക വിഭവങ്ങളുടെ സംസ്കരണത്തിനായിരുന്നു മുമ്പ് തായ്ലൻഡിൽ പ്രാമുഖ്യമുണ്ടായിരുന്നത്.
1970-ൽ ജപ്പാനുമായുണ്ടാക്കിയ വാണിജ്യക്കരാർ വ്യാവസായിക അഭിവൃദ്ധിക്കു വഴിതെളിച്ചു.
ഇതിന്റെ അടിസ്ഥാനത്തിൽ രാജ്യത്തുടനീളം സിമന്റ് ഫാക്ടറികൾ, വസ്ത്രനിർമ്മാണ ശാലകൾ, വിവിധയിനം മില്ലുകൾ, എണ്ണ ശുദ്ധീകരണശാലകൾ തുടങ്ങിയവ സ്ഥാപിതമായി.
വ്യാവസായിക ഉത്പന്നങ്ങളിൽ കാറുകൾ, സിമന്റ്, ഇലക്ട്രോണിക് ഉപകരണങ്ങൾ, സംസ്കരിച്ച ഭക്ഷ്യ പദാർഥങ്ങൾ, പ്ളാസ്റ്റിക് ഉത്പന്നങ്ങൾ, വസ്ത്രങ്ങൾ മുതലായവ ഉൾപ്പെടുന്നു.
തടിയുത്പാദനവും ഈ കാലയളവിൽ ഗണ്യമായി വർധിച്ചു.
രാജ്യത്തിന്റെ 22.8 ശ.
ഭാഗത്തോളം വ്യാപിച്ചിരിക്കുന്ന വനങ്ങളിൽ നിന്ന് തേക്ക് ഉൾപ്പെടെയുള്ള വിവിധയിനം തടികളും, കരി, റാട്ടൺ, മുള തുടങ്ങിയ വിഭവങ്ങളും ലഭിക്കുന്നു.
തായ്ലൻഡിന്റെ സമ്പദ്ഘടനയിൽ അപ്രധാനമല്ലാത്ത സ്ഥാനമാണ് വിനോദ സഞ്ചാരത്തിനുള്ളത്.
ഇവിടത്തെ ചേതോഹരങ്ങളായ ബുദ്ധവിഹാരങ്ങൾ, ചരിത്രസ്മാരകങ്ങൾ, കടലോരം, ജലപാതങ്ങൾ, പ്രകൃതി ദൃശ്യങ്ങൾ തുടങ്ങിയവ കാണാൻ പ്രതിവർഷം ദശലക്ഷക്കണക്കിന് വിനോദസഞ്ചാരികൾ എത്തുന്നു.
യു.എസ്., മലേഷ്യ, ജപ്പാൻ എന്നിവിടങ്ങളിൽ നിന്നാണ് ഏറ്റവും കൂടുതൽ വിനോദസഞ്ചാരികൾ തായ്ലൻഡ് സന്ദർശിക്കാൻ എത്തുന്നത്.
തലസ്ഥാന നഗരമായ ബാങ്കോക് ഒരു പ്രമുഖ വിനോദസഞ്ചാര കേന്ദ്രം എന്ന നിലയിലും ശ്രദ്ധേയമാണ്.
തീരദേശ വിനോദസഞ്ചാര കേന്ദ്രങ്ങളിൽ പട്ടായ ലോകശ്രദ്ധ നേടിയിട്ടുണ്ട്.
ലൈംഗികതയ്ക്ക് വേണ്ടിയുള്ള സെക്സ് ടൂറിസം അഥവാ ലൈംഗിക വിനോദ സഞ്ചാരം ഏറെ പ്രചാരം നേടിയിട്ടുണ്ട് ഇവിടെ.
അതിനാൽ ലൈംഗിക ദാരിദ്ര്യം ഉള്ള രാജ്യങ്ങളിൽ നിന്നുള്ള ധാരാളം സഞ്ചാരികൾ ഈ രാജ്യത്ത് എത്തിച്ചേരുന്നുണ്ട്.
രണ്ടാം ലോകയുദ്ധത്തിന്റെ അവസാനത്തോടെയാണ് തായ്ലൻഡിന്റെ വിദേശ വ്യാപാര ബന്ധങ്ങൾ ഗണ്യമായി വർധിക്കുന്നത്.
ഇപ്പോൾ ടിൻ, ഇലക്ട്രോണിക് ഉപകരണങ്ങൾ, സംസ്കരിച്ച മത്സ്യം, രത്നങ്ങൾ, അരി, റബ്ബർ, പഞ്ചസാര, കിഴങ്ങുവർഗങ്ങൾ, വസ്ത്രങ്ങൾ തുടങ്ങിയവ വിദേശ കമ്പോളങ്ങളിലേക്ക് കയറ്റുമതി ചെയ്യുന്നു.
ഇറക്കുമതി ഉത്പന്നങ്ങളിൽ മോട്ടോർകാറുകളുടെ ഭാഗങ്ങൾ, യന്ത്രസാമഗ്രികൾ, രാസവസ്തുക്കൾ, വളം, ഇന്ധനം, ഇരുമ്പുരുക്ക് ഉത്പന്നങ്ങൾ എന്നിവയ്ക്കാണ് മുൻതൂക്കം.
ജർമനി, ജപ്പാൻ, സിംഗപ്പൂർ, അമേരിക്ക, നെതർലൻഡ്, മലേഷ്യ എന്നിവയാണ് തായ്ലൻഡിന്റെ പ്രധാന വിദേശ വാണിജ്യ പങ്കാളികൾ.
ഗതാഗതവും വാർത്താവിനിമയവും ടക്-ടക് എന്നറിയപ്പെടുന്ന് ഓട്ടോ റിക്ഷകൾ തായ്‌ലാന്റിലെ പ്രധാനവാഹനമാണ്
തായ്ലൻഡിന്റെ ഗതാഗത ശൃംഖല വികസിതമാണ്.
രാജ്യത്തുടനീളം റോഡുകളും റെയിൽപാതകളും കാണാം.
3,755 കി.
ദൈർഘ്യമുള്ള തായ് റെയിൽപാതയുടെ സേവനം ഗവൺമെന്റ് നേരിട്ട് കൈകാര്യം ചെയ്യുന്നു.
ബാങ്കോക്കാണ് തായ് റെയിൽവേയുടെ ആസ്ഥാനം.
ഗതാഗതയോഗ്യമായ നദികളും കനാലുകളും ഉൾനാടൻ ഗതാഗതത്തിൽ നിർണായക പങ്കുവഹിക്കുന്നു.
തായ്ലൻഡിലെ ഏറ്റവും തിരക്കേറിയ തുറമുഖം കൂടിയാണ് ബാങ്കോക്.
ദേശീയ- അന്തർദേശീയ സർവീസുകൾ നടത്തുന്ന ഒരു അന്താരാഷ്ട്ര വിമാനത്താവളവും ബാങ്കോക്കിൽ പ്രവർത്തിക്കുന്നുണ്ട്.
ദേശീയ സർവീസുകൾ മാത്രം നടത്തുന്ന നിരവധി വിമാനത്താവളങ്ങളും തായ്ലൻഡിലുണ്ട്.
തായ് ഏയർവേയ്സിന്റെ ഒരു ബോയിംഗ് 747-400 വിമാനം സുവർണ്ണഭൂമി അന്താരാഷ്ട്രവിമാനത്താവളം, ബാങ്കോക്ക്
രണ്ട് ഇംഗ്ളീഷ് ദിനപത്രങ്ങളും 6 ചൈനീസ് പത്രങ്ങളും ഉൾപ്പെടെ 20-ൽ അധികം പത്രങ്ങളും തായ്, ഇംഗ്ളീഷ്, ചൈനീസ് ഭാഷകളിൽ മുദ്രണം ചെയ്യുന്ന നിരവധി ആഴ്ചപ്പതിപ്പുകളും ബാങ്കോക്കിൽ നിന്നു പ്രസിദ്ധീകരിക്കുന്നു.
രാജ്യത്തെ മിക്ക നഗരങ്ങളേയും പട്ടണങ്ങളേയും ടെലിഫോൺ ശൃംഖല മുഖേന ബന്ധിപ്പിച്ചിട്ടുണ്ടെങ്കിലും ഭൂരിഭാഗം ഗ്രാമങ്ങളിലും ടെലിഫോൺ സൌകര്യം ലഭ്യമല്ല.
രാജവാഴ്ച നിലനില്ക്കുന്ന ഭരണഘടനാധിഷ്ഠിത രാഷ്ട്രമാണ് തായ്ലൻഡ്.
രാഷ്ട്രത്തലവനായ രാജാവിന് പരിമിതമായ അധികാരമേ ഉള്ളൂ.
നിയതാർഥത്തിൽ ഒരു ഉപദേശകന്റെ സ്ഥാനമാണ് രാജാവിന്റേത്.
പ്രധാനമന്ത്രി ഗവൺമെന്റിനെ പ്രതിനിധാനം ചെയ്യുന്നു.
നാഷണൽ അസംബ്ളിയാണ് രാജ്യത്തെ പരമോന്നത നിയമനിർമ്മാണസഭ.
360 അംഗ പ്രതിനിധിസഭയും 270 അംഗ സെനറ്റും ഉൾപ്പെടുന്ന നാഷണൽ അസംബ്ളിക്ക് രണ്ട് മണ്ഡലങ്ങളുണ്ട്.
ജനങ്ങൾ തെരഞ്ഞെടുക്കുന്ന നാഷണൽ അസംബ്ളി അംഗങ്ങളുടെ കാലാവധി 4 വർഷമാണ്.
സെനറ്റിലെ ഭൂരിപക്ഷം അംഗങ്ങളുടേയും നിയമനാധികാരം ഭരണത്തിലേറുന്ന കക്ഷിക്കാണ്.
നാഷണൽ അസംബ്ളിയാണ് പ്രധാനമന്ത്രിയെ തെരഞ്ഞെടുക്കേണ്ടത്.
പ്രധാനമന്ത്രി 48 അംഗ ക്യാബിനറ്റിനെ നിശ്ചയിക്കുന്നു.
Map of Thailand
ഭരണ സൗകര്യാർഥം തായ്ലൻഡിനെ എഴുപത്തിയഞ്ച് പ്രവിശ്യകളായും പ്രവിശ്യകളെ 600-ൽ അധികം ജില്ലകളായും ജില്ലകളെ 6,600-ൽ അധികം പ്രാദേശിക ഭരണ നിർവഹണ യൂണിറ്റുകളായും 60,000-ൽ അധികം ഗ്രാമങ്ങളായും വിഭജിച്ചിരിക്കുന്നു.
ഗവർണർമാരാണ് പ്രവിശ്യാതലവന്മാർ; ജനങ്ങൾ തെരഞ്ഞെടുക്കുന്ന ഹെഡ്മാൻ ഗ്രാമത്തലവനും.
പ്രായപൂർത്തി വോട്ടവകാശം നിലവിലുള്ള രാജ്യമാണ് തായ്ലൻഡ്.
പലപ്പോഴും സൈനിക അട്ടിമറികളിലൂടെ ഗവൺമെന്റുകൾ അധികാരത്തിൽ വന്നിട്ടുണ്ട്.
ഒരു ചീഫ് ജസ്റ്റിസും 21 ജഡ്ജിമാരും ഉൾപ്പെടുന്ന സുപ്രീം കോടതിയാണ് തായ്ലൻഡിലെ പരമോന്നത കോടതി.
നിരവധി കീഴ്കോടതികളും ഇവിടെ പ്രവർത്തിക്കുന്നു.
ജുഡീഷ്യൽ കമ്മിഷനാണ് ജഡ്ജിമാരെ തെരഞ്ഞെടുക്കാനുള്ള അധികാരം.
രാജാവ് നിർദ്ദേശിക്കുന്ന ജഡ്ജിമാരെ പ്രധാനമന്ത്രിയാണ് നിയമിക്കുന്നത്.
അവലംബം ↑ CIA - The World Factbook -- Thailand.
2009-10-03.
https://www.cia.gov/library/publications/the-world-factbook/geos/th.html Archived 2010-12-29 at the Wayback Machine .
↑ 1 2 3 4 ↑ ↑ [ https://www.cia.gov/library/publications/the-world-factbook/geos/th.html Archived 2010-12-29 at the Wayback Machine . CIA - The World Factbook - Thailand ↑ ↑ ↑ Thailand country profile . Library of Congress Federal Research Division (July 2007) ↑ http://www.nytimes.com/2010/07/19/world/asia/19thai.html?partner=rss emc=rss
തഫ്താൻ ഇംഗ്ലീഷ് വിലാസം https://ml.wikipedia.org/wiki/Taftan_(volcano) Shelter on Taftan
തെക്ക്-കിഴക്കൻ ഇറാനിലെ സിസ്താൻ, ബാലുചെസ്താൻ പ്രവിശ്യകളിലെ സജീവമായ ഒരു സ്ട്രാറ്റോവോൾക്കാനോയാണ് തഫ്താൻ .
സമുദ്രനിരപ്പിൽ നിന്ന് ഏകദേശം 4,000 മീറ്റർ (13,000 അടി) ഉയരത്തിൽ സ്ഥിതിചെയ്യുന്ന ഇതിന് വ്യത്യസ്തമായ ഉയരങ്ങൾ റിപ്പോർട്ട് ചെയ്യപ്പെടുന്നു.
തെക്ക്-കിഴക്കൻ ഇറാനിലെ ഏറ്റവും ഉയരമുള്ള പർവതമാണിത്.
ഏറ്റവും അടുത്തുള്ള നഗരം ഖാഷ് ആണ്.
തഫ്താന് നാർകുഹ്, മദെഹ്കുഹ് എന്നീ രണ്ട് പ്രധാന കൊടുമുടികളുണ്ട്.
രണ്ട് കൊടുമുടികൾക്കും അഗ്നിപർവതവക്ത്രങ്ങളുണ്ട് .
രണ്ട് കൊടുമുടികൾക്കും ഏറ്റവും പഴക്കമുണ്ട്.
തെക്കുകിഴക്കൻ മദെഹ്കുഹ് കൊടുമുടിക്ക് ചുറ്റും പുതുമയുള്ളതായി കാണപ്പെടുന്ന ലാവാ പ്രവാഹങ്ങളാൽ ചുറ്റപ്പെട്ടിരിക്കുന്നു.
കുറഞ്ഞത് മൂന്ന് അഗ്നിപർവതവക്ത്രങ്ങളെങ്കിലും ഇതിന് ഉണ്ട്.
തഫ്താനിലെ പ്രധാന പാറ ആൻഡസൈറ്റാണ്.
ചരിത്രപരമായ അഗ്നിപർവ്വത പ്രവർത്തനങ്ങളുടെ റിപ്പോർട്ടുകൾ വ്യക്തമല്ല.
ഏറ്റവും പ്രായം കുറഞ്ഞ റേഡിയോമെട്രിക് തീയതികൾ 6,950 ± 20 വർഷം മുമ്പാണ്.
നിലവിൽ, അഗ്നിപർവ്വതത്തിലെ ശക്തമായ ഫ്യൂമറോളിക് പ്രവർത്തനം  വളരെ ദൂരെ നിന്ന് ദൃശ്യമാണ്.
കൂടാതെ മറ്റെർകുഹിനു മുകളിൽ നിരവധി ലാവാദ്വാരം കാണപ്പെടുന്നു.
തഫ്താൻ ഒരു ജിയോതർമൽ ഏരിയയുടെ ഭാഗമാണെന്ന് തോന്നുന്നു, അഗ്നിപർവ്വതത്തിന് ചുറ്റും നിരവധി ചൂടുള്ള നീരുറവകൾ കാണാം.
ഇറാനിലെ ബാസ്മാൻ, പാകിസ്ഥാനിലെ കോഹി സുൽത്താൻ എന്നിവയ്‌ക്കൊപ്പം ഇറാനിലെ അഗ്നിപർവ്വത കമാനത്തിന്റെ ഭാഗമാണ് തഫ്താൻ.
ഈ അഗ്നിപർവ്വത കമാനം ക്രിറ്റേഷ്യസ്-ഇയോസീൻ അവശിഷ്ട പാളികളിൽ രൂപപ്പെടുകയും ഇറാനിലെ മക്രാൻ ട്രെഞ്ചിനരികിലുള്ള
സമുദ്രത്തിലെ അറേബ്യൻ ഫലകത്തിന്റെ  സബ്ഡക്ഷന്റെ ഫലമായി ഉണ്ടാകുകയും ചെയ്തു.
ഭൂമിശാസ്ത്രവും ജിയോളജിയും ഇറാനിലെ തഫ്താൻ
ഇറാനിലെ സിസ്താൻ, ബലൂചിസ്ഥാൻ പ്രവിശ്യയിലാണ് തഫ്താൻ.
ഖാഷ് 45 കിലോമീറ്റർ (28 മൈൽ) തെക്ക്, 100 കിലോമീറ്റർ (62 മൈൽ) വടക്ക്-പടിഞ്ഞാറ് സഹെദാൻ സി എന്നിവയാണ് ഏറ്റവും അടുത്തുള്ള നഗരങ്ങൾ.
1844-ൽ അബ്ദുൾ-നബി പർവതത്തിന്റെ അസ്തിത്വത്തെക്കുറിച്ചും അതിന്റെ അഗ്നിപർവ്വത പ്രവർത്തനത്തെക്കുറിച്ചും റിപ്പോർട്ട് ചെയ്തു.
1971-ൽ, ചില ബെലൂച്ച് ഗോത്രങ്ങൾ ശൈത്യകാലത്തിന് പുറത്ത് തഫ്താന്റെ ചരിവുകളിൽ ക്യാമ്പ് ചെയ്യുന്നതായി റിപ്പോർട്ട് ചെയ്യപ്പെട്ടു.
ക്രിറ്റേഷ്യസ് കാലഘട്ടം മുതൽ ഇറാന്റെ ചില ഭാഗങ്ങളിൽ അഗ്നിപർവ്വത പ്രവർത്തനങ്ങൾ നടന്നിട്ടുണ്ട്.
ഇയോസീൻ, ഒലിഗോസീൻ കാലഘട്ടങ്ങളിൽ, അഗ്നിപർവ്വത പ്രവർത്തനങ്ങൾ അതിന്റെ പരമാവധിയിലെത്തി.
മധ്യ ഇറാനിലും അൽബോർസ് പർവതങ്ങളിലും കട്ടിയുള്ള പൈറോക്ലാസ്റ്റിക് പാളികൾ നിക്ഷേപിക്കപ്പെട്ടു.
തഫ്താൻ അഗ്നിപർവ്വതത്തിന് ചുറ്റുമുള്ള പ്രദേശം ഒരു ടെക്റ്റോണിക് സോണിൽ പെടുന്നു.
ഇതിനെ സിസ്റ്റാൻ സ്യൂച്ചർ അല്ലെങ്കിൽ സാബുൽ-ബലോച്ച് സോൺ എന്ന് വിളിക്കുന്നു.
അവിടെ, വിള്ളലിന്റെയും തുടർന്നുള്ള സമുദ്രത്തിന്റെ രൂപീകരണത്തിന്റെയും മുമ്പത്തെ സബ്ഡക്ഷന് ശേഷവും മാസ്ട്രിക്ഷ്യൻ യുഗത്തിൽ ആരംഭിച്ച സബ്ഡക്ഷന് ശേഷവും ഇയോസീൻ യുഗത്തിൽ നെഹ്, ലൂട്ട് ടെക്റ്റോണിക് ബ്ലോക്കുകൾ കൂട്ടിമുട്ടുകയുണ്ടായി.
തഫ്താനിലെ അഗ്നിപർവ്വത പ്രവർത്തനങ്ങൾ മധ്യ ഇറാൻ ഫലകത്തിന് താഴെയുള്ള അറേബ്യൻ ഫലകത്തിന്റെ വശങ്ങളിലേയ്ക്കോ താഴോട്ടോ ഉള്ള ചലനവുമായി ബന്ധപ്പെട്ടിരിക്കുന്നു.
പ്രതിവർഷം 2.5-3.0 സെന്റീമീറ്റർ വേഗതയിൽ (0.98-1.18 ഇഞ്ച്/വർഷം) അല്ലെങ്കിൽ 3.5-4.2 മക്രാൻ ട്രെഞ്ചിൽ പ്രതിവർഷം സെന്റീമീറ്റർ (1.4–1.7 ഇഞ്ച്/വർഷം)സംഭവിക്കുന്നു.
ഇറാനിലെ ബാസ്‌മാനിലും പാക്കിസ്ഥാനിലെ കോഹി-സുൽത്താനിലും അഗ്നിപർവ്വത സ്‌ഫോടനത്തിനും ഈ സബ്‌ഡക്ഷൻ കാരണമാകുന്നു ഈ ശൃംഖലയെ ബലൂചിസ്ഥാൻ അഗ്നിപർവ്വത ആർക്ക് എന്നറിയപ്പെടുന്നു.
അഗ്നിപർവ്വതം നിലവറയിലെ മുൻകാല ഘടനാപരമായ പ്രവണതകളുമായി പൊരുത്തപ്പെടുന്നില്ലെന്ന് തോന്നുന്നു.
ഈ സബ്‌ഡക്ഷൻ മക്രാൻ മേഖലയെ രൂപപ്പെടുത്തുന്ന ഒരു അക്രിഷണറി വെഡ്ജും സൃഷ്ടിക്കുന്നു.
References Sources {{ cite book }} : | journal= ignored ( help ) External links Taftan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"Kuh-e Taftan, Iran" on Peakbagger
തബ്രീസ് സർവ്വകലാശാല
ഉന്നത വിദ്യാഭ്യാസത്തിലും ഗവേഷണത്തിലും മികവിന്റെ കേന്ദ്രം സൃഷ്ടിക്കുകയെന്ന അടിസ്ഥാന ലക്ഷ്യത്തോടെ ഇറാനിലെ കിഴക്കൻ അസർബൈജാൻ പ്രവിശ്യയിലെ തബ്രീസിൽ സ്ഥിതിചെയ്യുന്ന ഒരു പൊതു സർവ്വകലാശാലയാണ് തബ്രീസ് സർവ്വകലാശാല - University of Tabriz ( Persian : دانشگاه تبريز‎)
ഇറാനിലെ മികച്ച അഞ്ച് ഉന്നത സർവകലാശാലകളിൽ ഒന്നും രാജ്യത്തെ ഏറ്റവും തിരഞ്ഞെടുത്ത പത്ത് സർവകലാശാലകളിൽ ഒന്നുമാണിത്.
ടെഹ്‌റാൻ സർവകലാശാലയ്ക്ക് ശേഷം ഇറാനിലെ ഏറ്റവും പഴക്കം ചെന്ന രണ്ടാമത്തെ സർവകലാശാലയാണ് തബ്രീസ് സർവകലാശാല, രാജ്യത്തിന്റെ വടക്കുപടിഞ്ഞാറൻ ഭാഗത്തെ ഏറ്റവും വലിയ അക്കാദമിക് സ്ഥാപനമായ രാജ്യത്തെ രണ്ടാമത്തെ വലിയ കാമ്പസും ഈ സർവ്വകലാശായുടേതാണ്.
കോക്കസസ് യൂണിവേഴ്‌സിറ്റി അസോസിയേഷനിൽ  അംഗമാണ് ഈ സർവകലാശാല .
22 പ്രധാന വകുപ്പുകളിലായി ബിരുദ പൂർവ്വ, ബിരുദ പ്രോഗ്രാമുകൾ സർവകലാശാല നൽകുന്നുണ്ട്.
രാജ്യത്തിന്റെ വിവിധ ഭാഗങ്ങളിൽ നിന്നുള്ള ഏകദേശം 13,000 ബിരുദ പൂർവ്വ വിദ്യാർത്ഥികളും 5000 ബിരുദ വിദ്യാർത്ഥികളും ഇവിടെ പഠനം നടത്തുന്നുണ്ട് .
ഇറാൻ ശാസ്ത്ര, ഗവേഷണ, സാങ്കേതിക മന്ത്രാലയമാണ് തബ്രീസ് സർവകലാശാലയ്ക്കുള്ള ധനസഹായം നൽകുന്നത്.
ഇറാനിയൻ അപേക്ഷകർക്കായുള്ള സർവകലാശാല പ്രവേശനം ദേശീയ പ്രവേശന പരീക്ഷയിലൂടെയാണ് നടത്തുന്നത്.
ഇത് ശാസ്ത്ര, ഗവേഷണ, സാങ്കേതിക മന്ത്രാലയം വർഷം തോറും നടത്തിവരുന്നുണ്ട്.
കൂടാതെ ചില പ്രത്യേക ചട്ടങ്ങളിലൂടെ അന്താരാഷ്ട്ര അപേക്ഷകർക്കായും പ്രവേശനം നൽകുന്നുണ്ട്.
ഇറാനിലെ ഏറ്റവും അഭിമാനകരമായ സർവകലാശാലകളിലൊന്നായ തബ്രീസ് സർവ്വകലാശാല 1947ൽ മെഡിസിൻ, അഗ്രികൾച്ചർ, പെഡഗോഗി എന്നീ ഫാക്കൽറ്റികളുമായി യൂണിവേഴ്‌സിറ്റി അസറബഡെഗൻ എന്ന പേരിലാണ് പ്രവർത്തനം ആരംഭിച്ചത്.
ഇറാനിലെ ദേശീയ പാർലമെന്റ് നഗരങ്ങളിൽ സർവകലാശാലകൾ സ്ഥാപിക്കുന്നതിനുള്ള നിയമനിർമ്മാണം മൂലമാണ് ഈ സർവ്വകലാശാല സ്ഥാപിച്ചത്.
1979 ലെ ഇസ്ലാമിക വിപ്ലവത്തെത്തുടർന്നാണ് അസറാബഡെഗൻ സർവകലാശാലയെ തബ്രിസ് സർവകലാശാല എന്ന് പുനർനാമകരണം ചെയ്തത്.
1985ൽ ഇസ്ലാമിക് പാർലമെന്റിന്റെ അംഗീകാരത്തെത്തുടർന്ന് ഇറാനിലെ മെഡിക്കൽ സയൻസുമായി ബന്ധപ്പെട്ട എല്ലാ ഫാക്കൽറ്റികളും കേന്ദ്രങ്ങളും വേർപെടുത്തി മെഡിക്കൽ സർവകലാശാലകൾ എന്ന പേരിൽ സ്വതന്ത്രമായി പ്രവർത്തനം ആരംഭിച്ചു.
അതിനുശേഷം, തബ്രീസ് മെഡിക്കൽ സയൻസസ് സർവകലാശാലയെ തബ്രീസ് സർവകലാശാലയിൽ നിന്ന് വേർപെടുത്തി ആരോഗ്യമെഡിക്കൽ വിദ്യാഭ്യാസ മന്ത്രാലയത്തിന്റെ മേൽനോട്ടത്തിൽ പ്രവർത്തനങ്ങൾ തുടർന്നു.
കാമ്പസുകൾ തബ്രിസിലെ പ്രധാന കാമ്പസ് അറാസ് ഇന്റർനാഷണൽ കാമ്പസ് മിയാനെ ടെക്നിക്കൽ കോളേജ് മറാണ്ട് ടെക്നിക്കൽ കോളേജ് ഫാക്കൽറ്റികളും കോളേജുകളും സർവകലാശാലയുടെ ഗോപുരം കാർഷിക ഫാക്കൽറ്റി വെറ്ററിനറി മെഡിസിൻ ഫാക്കൽറ്റി ബയോളജി ഫാക്കൽറ്റി കെമിക്കൽ, പെട്രോളിയം എഞ്ചിനീയറിംഗ് ഫാക്കൽറ്റി കെമിസ്ട്രി ഫാക്കൽറ്റി സിവിൽ എഞ്ചിനീയറിംഗ് ഫാക്കൽറ്റി ഭൂമിശാസ്ത്ര, ആസൂത്രണ വിഭാഗം സാമ്പത്തിക, മാനേജ്മെന്റ്, ബിസിനസ് ഫാക്കൽറ്റി ഫാക്കൽറ്റി ഓഫ് എഡ്യൂക്കേഷൻ സൈക്കോളജി ഇലക്ട്രിക്കൽ കമ്പ്യൂട്ടർ എഞ്ചിനീയറിംഗ് ഫാക്കൽറ്റി എഞ്ചിനീയറിംഗ് ഫാക്കൽറ്റി - എമർജിംഗ് ടെക്നോളജീസ് ലോ സോഷ്യൽ സയൻസസ് ഫാക്കൽറ്റി മാത്തമാറ്റിക്കൽ സയൻസസ് ഫാക്കൽറ്റി മെക്കാനിക്കൽ എഞ്ചിനീയറിംഗ് ഫാക്കൽറ്റി നാച്ചുറൽ സയൻസസ് ഫാക്കൽറ്റി പേർഷ്യൻ, വിദേശ ഭാഷകളുടെ ഫാക്കൽറ്റി ഫിസിക്കൽ എജ്യുക്കേഷൻ സ്പോർട്സ് സയൻസ് ഫാക്കൽറ്റി ഭൗതികശാസ്ത്ര വിഭാഗം സ്ഥാപനങ്ങൾ സർവകലാശാലയുടെ പ്രധാന തെരുവ്.
സെന്റർ ഓഫ് എക്സലൻസ് ഇൻ മെക്കാട്രോണിക്സ് സിസ്റ്റംസ് അപ്ലൈഡ് ഫിസിക്സും ജ്യോതിശാസ്ത്രവും അടിസ്ഥാന ശാസ്ത്രം ഭൂമിശാസ്ത്രം ഇറാനിയൻ ചരിത്രവും സംസ്കാരവും ഇസ്ലാമിക് ഹ്യുമാനിറ്റി സയൻസ് സാമൂഹിക ശാസ്ത്രം ശ്രദ്ധേയരായ പൂർവ്വ വിദ്യാർത്ഥികൾ സമദ് ബെഹ്‌റംഗി -   ഇറാനിയൻ എഴുത്തുകാരൻ, സാമൂഹിക നിരൂപകൻ അസിം ഗെയ്ചിസാസ് - ഇറാനിയൻ പർവതാരോഹകൻ ഫറാജ് സർക്കോഹി - ഇറാനിയൻ പത്രപ്രവർത്തകൻ, സാക്ഷരതാ നിരൂപകൻ ഗോലം ഹുസൈൻ സെയ്ദി - എഴുത്തുകാരൻ, നാടകകൃത്ത് ഹൂഷാങ് അമീറഹ്മാദി -  രാഷ്ട്രീയ നിരീക്ഷകൻ, അമേരിക്കൻ-ഇറാനിയൻ കൗൺസിൽ പ്രസിഡന്റ് ഹസ്സൻ മൻസൂർ -  എനർജി ഇക്കണോമിസ്റ്റ് മെഹ്ദി ബേക്കറി - ഇസ്ലാമിക് റെവല്യൂഷണറി ഗാർഡ് കോർപ്‌സിന്റെ മുൻ ചീഫ് കമാൻഡർ അലി അക്ബർ എന്റേസാമി - ഇറാനിലെ രസതന്ത്രത്തിന്റെയും പോളിമർ ശാസ്ത്രത്തിന്റെയും പിതാവ് അലി സയീദ്‌ലോ - ഇറാൻ വൈസ് പ്രസിഡന്റ് അലി അബ്ദോലിസാദെ - ഇറാൻ മുൻ ഭവന മന്ത്രി ഈസ്‌മൈൽ ജബ്ബാർസാദെ -  കിഴക്കൻ അസർബൈജാൻ ഗവർണർ ഇബ്രാഹിം റെസായി ബാബാദി -  രാഷ്ട്രീയക്കാരൻ, കെർമാൻഷാ പ്രവിശ്യയുടെ ഗവർണർ ജനറൽ കാവെ മദാനി - ഉപ തലവൻ, ഇറാൻ പരിസ്ഥിതി വകുപ്പ് അവലംബം
തമിഴ്‌നാട്ടിലെ കോവിഡ്-19 പകർച്ചവ്യാധി
ഇന്ത്യൻ സംസ്ഥാനമായ തമിഴ്‌നാട്ടിലെ 2019–20 കൊറോണ വൈറസ് പകർച്ചവ്യാധിയുടെ ആദ്യ സംഭവം 2020 മാർച്ച് 7 ന് സ്ഥിരീകരിച്ചു.
2020 ജൂലൈ 12-ലെ കണക്കനുസരിച്ച് 1966 മരണങ്ങളും 89,532 രോഗ വിമുക്തിയും ഉൾപ്പെടെ 138,470 സംഭവങ്ങൾ(cases)  ആരോഗ്യ കുടുംബക്ഷേമ വകുപ്പ് സ്ഥിരീകരിച്ചു.
2020 ഏപ്രിൽ 20 ലെ കണക്കനുസരിച്ച് 1,520 (86%) സംഭവങ്ങളിൽ 1302 എണ്ണം ദില്ലിയിൽ നടന്ന തബ്ലീഗി ജമാഅത്ത് മതസഭാ പരിപാടിയിൽ പങ്കെടുത്തവരിൽ നിന്നാണ്.
തമിഴ്നാട്ടിലെ 38 ജില്ലകളിലെ 37 എണ്ണത്തെയും കൊറോണ രോഗം ബാധിച്ചിട്ടുണ്ട്.
ചെന്നൈയും കോയമ്പത്തൂരുമാണ് ഏറ്റവും കൂടുതൽ രോഗം ബാധിച്ച ജില്ലകൾ.
ഏപ്രിൽ 15 ലെ കണക്കനുസരിച്ച്  ഇന്ത്യയിൽ ഏറ്റവും കൂടുതൽ കൊറോണ വൈറസ് ഹോട്ട്‌സ്പോട്ടുകളുള്ള ജില്ലകൾ തമിഴ്നാട്ടിലാണ്; 22 ജില്ലകൾ.
എന്നിരുന്നാലും, രാജ്യത്തെ ഏറ്റവും താഴ്ന്ന മരണ നിരക്കാണിവിടെ 1.11%.
ഏപ്രിൽ 20 വരെ, അണുബാധ നിരക്ക് ഏപ്രിൽ 1 ന് 13% ൽ നിന്ന് 3.6% ആയി കുറഞ്ഞു.
ആരോഗ്യവകുപ്പിന്റെ കണക്കനുസരിച്ച്, 80% രോഗികളും ലക്ഷണമില്ലാത്തവരാണ്.
മിക്ക മരണങ്ങളും നടന്നത് പ്രായമായവരിലും രോഗാവസ്ഥയിലുള്ളവരിലുമാണ്.
മാർച്ച് 25 മുതൽ സംസ്ഥാനം ലോക്ക് ‍ഡൗണിലാണ് .
സമ്പർക്ക പട്ടിക, ടെസ്റ്റിംഗ്, നിരീക്ഷണ മാതൃക തുടങ്ങിയ പിന്തുടർന്ന് സംസ്ഥാന സർക്കാരും നടപടികൾ സ്വീകരിച്ചു.
മാർച്ച് ആദ്യം കുറഞ്ഞ ടെസ്റ്റുകളുടെ വിമർശനങ്ങൾ നേരിട്ടതിന് ശേഷം ഏപ്രിൽ 1–19 കാലയളവിൽ സംസ്ഥാനം മൊത്തം ടെസ്റ്റുകളുടെ എണ്ണം ഏഴു മടങ്ങ് വർദ്ധിപ്പിച്ചു.
ഇതും കൂടി കാണുക ഇന്ത്യയിലെ കൊറോണ വൈറസ് ബാധ 2020 ന്റെ ടൈംലൈൻ മാർച്ച് മാസം
സംസ്ഥാനത്ത് കൊറോണ വൈറസിന്റെ ആദ്യ കേസ് മാർച്ച് 7 ന് ചെന്നൈയിലെ കാഞ്ചീപുരത്തെ താമസക്കാരനിൽ സ്ഥിരീകരിച്ചു.
ഒമാനിൽ നിന്ന് മടങ്ങിയെത്തിയ അദ്ദേഹം പനി, ചുമ തുടങ്ങിയ  കൊറോണ വൈറസ് ലക്ഷണങ്ങൾ കാണിക്കുകയും തുടർന്ന് രാജീവ് ഗാന്ധി സർക്കാർ ജനറൽ ആശുപത്രിയിൽ രോഗിയെ അന്യരിൽ നിന്നുമകററിനിർത്തി നിരീക്ഷിക്കുകയും ചെയ്തു.
പിന്നീട്, മാർച്ച് 10 ന് അദ്ദേഹം സുഖം പ്രാപിക്കുകയും പരിശോധനാ ഫലം നെഗറ്റീവ് ആവുകയും ചെയ്തു.
ഈ സംഭവത്തിനുശേഷം പുതിയ കേസുകളില്ലാതെ ഒരാഴ്ചയിലേറെയായി.
മാർച്ച് 18 ന് ദില്ലിയിൽ നിന്ന് ചെന്നൈയിലേക്ക് ട്രെയിനിൽ യാത്രചെയ്ത രണ്ടാമത്തെ വ്യക്തിയുടെ പരിശോധനാഫലം പോസിറ്റീവ് ആണെന്ന് സ്ഥിരീകരിച്ചു.
വിദേശയാത്രയുടെ ചരിത്രമൊന്നും അദ്ദേഹത്തിനുണ്ടായിരുന്നില്ല.
അദ്ദേഹത്തെ ആഭ്യന്തര കേസായി സംസ്ഥാന ആരോഗ്യമന്ത്രി സി. വിജയബാസ്കർ വിശേഷിപ്പിച്ചു.
മാർച്ച് 19 ന്, അയർലണ്ടിൽ നിന്ന് മടങ്ങിയെത്തിയ 21 വയസ്സുള്ള ഒരു വിദ്യാർത്ഥിയുടെ പരിശോധനാ ഫലവും പോസിറ്റീവ് ആണെന്ന് സ്ഥിരീകരിച്ചു.
മാർച്ച് 21 ന് മൂന്നു പേരുടെ പരിശോധനാ ഫലവും കൂടി പോസിറ്റീവ് ആണെന്ന് സ്ഥിരീകരിച്ചു.
ന്യൂസിലാന്റിൽ നിന്ന് യാത്ര ചെയ്ത ഒരു ചെന്നൈക്കാരനും ഈറോഡിലെ രണ്ട് തായ്‌ലൻഡ് പൗരന്മാരും.
ഇവരെ  ഇറോഡിലെ പെറുണ്ടുരൈയിലെ ഐ.ആർ.ടി ആശുപത്രിയിൽ പ്രവേശിപ്പിക്കുകയും ചികിത്സ നൽകകയും ചെയ്തു.
ഈ മൂന്ന് രോഗികളുമായി സമ്പർക്കം പുലർത്തിയ മുന്നൂറിലധികം പേരെ പകർച്ചവ്യാധി തടയാനായി രോഗബാധിതർക്ക് ഏർപ്പെടുത്തുന്ന ഏകാന്തവാസം ഏർപ്പെടുത്തുകയും ചെയ്തു.
മാർച്ച് 25 ന്, മധുരയിൽ 54 കാരനായ ഒരാൾ മരിച്ചതിനുശേഷം സംസ്ഥാനത്ത് വൈറസുമായി ബന്ധപ്പെട്ട ആദ്യത്തെ മരണം റിപ്പോർട്ട് ചെയ്യപ്പെട്ടു.
അതേ സമയം മറ്റ് അഞ്ച് പേർക്കുകൂടി  രോഗം ബാധിച്ചു - നാല് ഇന്തോനേഷ്യക്കാരും അവരുടെ യാത്രാ ഗൈഡിനുമാണ്  ചെന്നൈയിൽ നിന്ന് രോഗം ബാധിച്ചത്.
മാർച്ച് 22 മുതൽ സേലം മെഡിക്കൽ കോളേജിൽ അഞ്ചുപേരെയും  പകർച്ചവ്യാധി തടയാനായി ഏകാന്തവാസം ഏർപ്പെടുത്തി ചികിത്സ തുടരുകയും ചെയ്തു.
മാർച്ച് 28ന് അയർലന്റിന്റെ തലസ്ഥാനമാണ് ഡബ്ലിനിലേക്കു യാത്രപോയി  മടങ്ങിയെത്തിയ 21 വയസ്സുള്ള ഒരു യുവാവ് ആശുപത്രിയിൽ നിന്ന് ഡിസ്ചാർജ് ചെയ്യപ്പെട്ടു.
രണ്ട് പുതിയ കേസുകൾ - കുംഭകോണം , കട്പാഡി റിപ്പോർട്ടുചെയ്‌തു.
ഇതോടെ സംസ്ഥാനത്ത് സ്ഥിരീകരിച്ച കേസുകളുടെ എണ്ണം 40 ആയി.
മാർച്ച് 29 ന് സംസ്ഥാനം എട്ട് കേസുകൾ കൂടി റിപ്പോർട്ട് ചെയ്തു.
(കോയമ്പത്തൂർ, ഈറോഡ് എന്നിവിടങ്ങളിൽ നിന്ന് നാല് വീതം), ഇതിൽ രണ്ട്  തായ് പൗരന്മാരും അവരുടെ ഗ്രൂപ്പുമായും ബന്ധപ്പെട്ടതാണ്.
ഇവരുടെയൊക്കെ പരിശോധനാഫലം പോസിറ്റീവ് ആയിരുന്നു.
എട്ട് പേരിൽ 10 മാസം പ്രായമുള്ള കുഞ്ഞും ഉൾപ്പെടുന്നു.
അതോടെ സ്ഥിരീകരിച്ച കേസുകളുടെ എണ്ണം 50 ആയി..
മാർച്ച് 30 ന് 17 പുതിയ കേസുകൾ കൂടി റിപ്പോർട്ട് ചെയ്തു.
സംസ്ഥാനത്ത് ഇന്നുവരെ ഏറ്റവും ഉയർന്നതായിരുന്നു ഇത്.
-  ഈറോഡിൽ നിന്നുള്ള 10 പുരുഷ രോഗികൾ, എല്ലാവരും ദില്ലിയിലേക്ക് പോയവരും  തായ്‌ലൻഡ് വിനോദ സഞ്ചാരികളുമായി ബന്ധപ്പെട്ടിട്ടുള്ളവരുമായിരുന്നു.
5 പേർ ചെന്നൈയിലും 1 വീതം കരൂരിലും മധുരയിലും റിപ്പോർട്ട് ചെയ്തു.
ലോക്ക്ഡൗൺ സമയത്ത് ജനങ്ങൾ പുറത്തേക്കിറങ്ങാതിരിക്കാൻ ചെന്നൈയിലെ ഒരു പോലീസ് ഉദ്യോഗസ്ഥൻ സവിശേഷമായ 'കൊറോണ' ഹെൽമെറ്റ് ധരിച്ചിരിക്കുന്നു.
മാർച്ച് 31 ന് 57 പുതിയ കേസുകൾ റിപ്പോർട്ട് ചെയ്യപ്പെട്ടു.
ഇവയെല്ലാം പ്രധാനമായും ദില്ലിയിലേക്കുള്ള യാത്രയുടെ ഭാഗമായുണ്ടായതാണ്.
ഇതോടെ ആകെ രോഗികൾ 124 ആയി.
ഇന്നുവരെയുള്ള ഏറ്റവും ഉയർന്ന രോഗികളുടെ കണക്കാണ് ഈ ദിവസം റിപ്പോർട്ട് ചെയ്യപ്പെട്ടത്.
ഇതിൽ 50 കേസുകൾ നാമക്കൽ ,തിരുനെൽവേലി, കന്യാകുമാരി ,വില്ലുപുരം, മധുര, തൂത്തുക്കുടി  എന്നിവിടങ്ങളിൽ നിന്നുള്ളവയാണ്.
മാർച്ച് 21 ന് പോസിറ്റീവ് പരീക്ഷിച്ച രണ്ട് തായ് പൗരന്മാരുമായി നേരിട്ടോ അല്ലാതെയോ സമ്പർക്കം പുലർത്തുന്നതിനാൽ തമിഴ്‌നാട്ടിൽ സ്ഥിരീകരിച്ച 124 കേസുകളിൽ 80 എണ്ണവും (79 ശതമാനം) ഒരു ക്ലസ്റ്ററിൽ നിന്നുള്ളതാണെന്ന് അധികൃതർ കണ്ടെത്തിയിരുന്നു.
5, 6 രോഗികളായി തിരിച്ചറിഞ്ഞ തായ് പൗരന്മാർ വാർഷിക തീർത്ഥാടനത്തിനായി സംസ്ഥാനം സന്ദർശിച്ച തായ്‌ലൻഡ്, ഇന്തോനേഷ്യ, മലേഷ്യ തുടങ്ങിയ രാജ്യങ്ങളിൽ നിന്നുള്ള ഒരു വലിയ സംഘത്തിന്റെ ഭാഗമായിരുന്നു.
മാർച്ച് ആദ്യം ന്യൂഡൽഹിയിലെ നിസാമുദ്ദീൻ മർകസ് പള്ളിയിലെ 3 ദിവസത്തെ തബ്ലീഗി ജമാഅത്ത് സഭയിലും ഈ സംഘം പങ്കെടുത്തിരുന്നു.
സംസ്ഥാനത്ത് നിന്ന് 1500 ൽ അധികം ആളുകൾ ഈ പരിപാടിയിൽ പങ്കെടുത്തതായി കണക്കാക്കപ്പെടുന്നു.
കഴിഞ്ഞയാഴ്ച മരിച്ച 54 കാരനായ രോഗിയും സമ്മേളനത്തിൽ പങ്കെടുത്തിട്ടുണ്ടെന്ന് അധികൃതർ സ്ഥിരീകരിച്ചു.
, ഒത്തുകൂടിയ 1,500 പേരിൽ 1,130 പേർ സംസ്ഥാനത്തേക്ക് മടങ്ങി.
1,130 പേരിൽ 515 പേരെ സർക്കാർ കണ്ടെത്തി പകർച്ചവ്യാധി തടയാനായി ഏകാന്തവാസം ഏർപ്പെടുത്തി.
It faced difficulty while trying to map the rest.
It had urged people who attended the gathering to step forward and get tested.
ബാക്കിയുള്ളവരെ റൂട്ട് മാപ്പ് ചെയ്യാൻ വളരെ പ്രയാസം നേരിടുകയും ചെയ്തു.
സമ്മേളനത്തിൽ പങ്കെടുത്ത ആളുകളോട് സ്വയം വെളിപ്പെടാനും  പരിശോധനയ്ക്കു വിധേയമാകാനും അധികൃതർ ആവശ്യപ്പെട്ടിരുന്നു.
ഇതിനെത്തുടർന്ന്, നിസാമുദ്ദീൻ മർകസ് ഒരു പുതിയ വൈറസ് ഹോട്ട്‌സ്പോട്ടായി ആവിർഭവിക്കുകയും ചെയ്തു.
ഏപ്രിൽ മാസം
ഏപ്രിൽ ഒന്നിന് 110 പുതിയ കേസുകൾ റിപ്പോർട്ട് ചെയ്തു.
ഇതിൽ എല്ലാവരും ദില്ലിയിൽ നടന്ന തബ്ലീഗി ജമാഅത്ത് മതസഭാ പരിപാടിയിൽ പങ്കെടുത്തവരായിരുന്നു.
മതസഭാ പരിപാടിയിൽ പങ്കെടുത്ത 1500 പേരിൽ 1103 പേരെ പകർച്ചവ്യാധി തടയാനായി ഏകാന്തവാസം ഏർപ്പെടുത്തി ഒറ്റപ്പെടുത്തിയിട്ടുണ്ടെന്ന് ആരോഗ്യ സെക്രട്ടറി ബീല രാജേഷ് പറഞ്ഞു.
അവരുടെ 658 സാമ്പിളുകൾ പരിശോധിക്കുകയും അതിൽ 190 എണ്ണം പോസിറ്റീവ് ആണെന്നു തീർച്ചപ്പെടുത്തുകയും ചെയ്തു.
പങ്കെടുത്തവരിൽ ചിലർ സർക്കാരിന്റെ അഭ്യർത്ഥനയെത്തുടർന്ന് ഉദ്യോഗസ്ഥരെ സമീപിച്ചു.
അവരുടെ  കുടുംബാംഗങ്ങളെയും അടുത്തു ബന്ധപ്പെട്ടവരെയും  ഒന്നുകിൽ സർക്കാർ കോറന്റൈൻ കേന്ദ്രങ്ങളിലോ വീട്ടിൽ  ഏകാന്തവാസം ഏർപ്പെടുത്തുകയും ചെയ്തു.
ഏപ്രിൽ 2 ന് 75 പുതിയ കേസുകൾ റിപ്പോർട്ട് ചെയ്തു.
അതിൽ 74 എണ്ണം ദില്ലിയിലെ തബ്ലീഗി ജമാഅത്തിൽ പങ്കെടുത്തവരായിരുന്നു.
ഏപ്രിൽ 3 ന് 102 പുതിയ കേസുകൾ കൂടി റിപ്പോർട്ട് ചെയ്തു.
അതിൽ 100 ​​എണ്ണം ദില്ലി പരിപാടിയിൽ പങ്കെടുത്തവരായിരുന്നു.
മറ്റ് രണ്ട് പേർ ചെന്നൈയിൽ നിന്നുള്ളവരാണ്, ഒരാൾ മറ്റൊരു രോഗാവസ്ഥയിലുള്ള ആളും  ഒരാൾ യുഎസിൽ നിന്നും തിരിച്ചെത്തിയ ആളുമാണ്.
ഏപ്രിൽ 4 ന് 74 പുതിയ കേസുകൾ റിപ്പോർട്ട് ചെയ്യപ്പെട്ടു.
അതിൽ 69 എണ്ണം  ദില്ലി പരിപാടിയിൽ പങ്കെടുത്തവരായിരുന്നു.4 പേർ  ദില്ലി പരിപാടിയിൽ പങ്കെടുത്തവരുടെ സമ്പർക്കത്തിലുള്ളവരായിരുന്നു.
ഒരാൾ ചെന്നൈയിൽ നിന്നുള്ളയാളാണ്.
ഈ ദിവസം രണ്ട് മരണങ്ങൾ കൂടി റിപ്പോർട്ട് ചെയ്തു.
വില്ലുപുരത്തെ തബ്ലീഗി ജമാഅത്തിൽ പങ്കെടുത്ത 51 വയസ്സുള്ള പുരുഷനും തേനി സർക്കാർ ആശുപത്രിയിൽ ഒരു സ്ത്രീയുമാണ് മരണപ്പെട്ടവർ..
ഏപ്രിൽ 5 ന് 86 പുതിയ കേസുകൾ കൂടി റിപ്പോർട്ട് ചെയ്യപ്പെട്ടു.
അതിൽ 85 എണ്ണം ദില്ലി സംഭവവുമായി നേരിട്ടോ അല്ലാതെയോ ബന്ധപ്പെട്ടിരിക്കുന്നു.
രാമനാഥപുരം സ്വദേശിയായ 71 കാരൻ വ്യാഴാഴ്ച മരണപ്പെടുകയും ചെയ്തു.
മുമ്പത്തെ രോഗിയുടെ അതേ ആശുപത്രിയിൽ 60 വയസുകാരനും മരിച്ചു.
തബ്ലീഗി ജമാഅത്തിൽ പങ്കെടുത്ത 1246 സമ്പർക്കമുള്ളവരെ കണ്ടെത്തി ഏകാന്തവാസം ഏർപ്പെടുത്തിയതായി ആരോഗ്യവകുപ്പ് വെളിപ്പെടുത്തി.
ഏപ്രിൽ 6 ന് 50 പുതിയ കേസുകൾ റിപ്പോർട്ട് ചെയ്തതോടെ ആകെ രോഗികളുടെ എണ്ണം 621 ആയി .
ഇതിൽ 48 എണ്ണം ദില്ലി സംഭവത്തിൽ തിരിച്ചെത്തിയവരാണ്.
കോവിഡ് -19 രോഗിയുടെ  മരണാനന്തരചങ്ങിൽ പങ്കെടുത്ത 101 പേരെ രാമനാഥപുരത്ത് കോറന്റൈനിലാക്കി.
അദ്ദേഹത്തിന്റെ ശവസംസ്കാരം കഴിഞ്ഞ് രണ്ട് ദിവസത്തിന് ശേഷമാണ് പരിശോധന ഫലം പോസിറ്റീവ് ആണെന്നറിഞ്ഞത്.
അദ്ദേഹം കൊറോണ രോഗിയാണെന്ന് ആർക്കും അറിയില്ലായിരുന്നു.
ഏപ്രിൽ 7 ന് 69 പുതിയ കേസുകൾ റിപ്പോർട്ട് ചെയ്യപ്പെട്ടു, ഇതിൽ 63 എണ്ണം ദില്ലി സംഭവവുമായി ബന്ധപ്പെട്ടതാണ്.
ഏപ്രിൽ 8 ന് 48 പുതിയ കേസുകൾ കൂടി റിപ്പോർട്ട് ചെയ്യപ്പെട്ടതോടെ ആകെ രോഗികളുടെ എണ്ണം 738 ആയി .
ഇതിൽ 42 എണ്ണം ദില്ലിയിലെ തബ്ലീഗി ജമാഅവുമായി ബന്ധപ്പെട്ടിരിക്കുന്നു.
42 പേരിൽ ഒരാൾ മലേഷ്യൻ പൗരനാണ്.
ദില്ലി പരിപാടിയിൽ പങ്കെടുത്ത 1480 പേരെ ഒറ്റപ്പെടുത്തിയിട്ടുണ്ടെന്ന് സർക്കാർ വെളിപ്പെടുത്തിയിരുന്നു.
അവരിൽ നിന്നുള്ള 1716 സാമ്പിളുകളും അവരുടെ കോൺ‌ടാക്റ്റുകളും പരീക്ഷിച്ചു, അതിൽ 679 എണ്ണം പോസിറ്റീവ് ആയിരുന്നു..
ഏപ്രിൽ 9 ന് 96 പുതിയ കേസുകൾ റിപ്പോർട്ട് ചെയ്തു.
ഇതോടെ രോഗികളുടെ എണ്ണം 834 ആയി.
ഏപ്രിൽ 10 ന് 77 പുതിയ കേസുകൾ റിപ്പോർട്ടുചെയ്തതോടെ ആകെ രോഗികളുടെ എണ്ണം  911 ആയി.
ഇതിൽ 70 എണ്ണം ദില്ലിയിലെ  തബ്ലീഗി ജമാഅവുമായി  ബന്ധപ്പെട്ടിരിക്കുന്നു.
17 പേർ രോഗവിമുത്കി നേടുകയും ചെയ്തു.
ആകെ രോഗ വിമുക്തി നേടിയവരുടെ എണ്ണം 44  ആയി.
ഏപ്രിൽ 11 ന് 58 പുതിയ കേസുകൾ റിപ്പോർട്ട് ചെയ്യപ്പെട്ടു.
ഇതോടെ ആകെ കേസുകൾ 969ആയി.
ഇതിൽ   479 എണ്ണം ഡൽഹി ക്ലസ്റ്ററുകളാണ്.
ഈറോഡിലെ പെറുണ്ടുറൈയിലെ ഐ.ആർ.ടി സർക്കാർ ആശുപത്രിയിൽ ഈ ദിവസം ഒരാൾ മരിച്ചു.
അതോടെ ആകെ മരണസംഖ്യ 10 ആയി.
കേന്ദ്രത്തിന്റെ പ്രഖ്യാപനത്തിന്റെ അടിസ്ഥാനത്തിൽ ലോക്ക്ഡൗൺ വിപുലീകരണം തീരുമാനിക്കുമെന്ന് സംസ്ഥാന സർക്കാർ വെളിപ്പെടുത്തി.
ഏപ്രിൽ 12 ന് 106 പുതിയ കേസുകൾ റിപ്പോർട്ട് ചെയ്തു.
ഒരു മരണം കൂടി റിപ്പോർട്ട് ചെയ്തു.
കഴിഞ്ഞ ദിവസം വൈകുന്നേരം 45 വയസുള്ള സ്ത്രീയാണ് മരിച്ചത്.
ചെന്നൈയിലെ സർക്കാർ ആശുപത്രിയിൽ ചികിത്സയിലായിരുന്നു അവർ.
ചെന്നൈയിലെ ക്ലസ്റ്ററുകളിലാണ് പുതിയ അണുബാധകൾ കണ്ടെത്തിയത് .
നാലെണ്ണം പ്രാഥമിക സ്രോതസ്സുകളാണ്.
അത് കോയമ്പത്തൂരിലാണ്.
രണ്ട് പ്രാഥമിക സ്രോതസ്സുകളും തിരിച്ചറിഞ്ഞു.
ആരോഗ്യവകുപ്പിന്റെ കണക്കനുസരിച്ച് 106 പുതിയ കേസുകളിൽ 90 പേർക്കും അണുബാധയുണ്ടായി.
അതിൽ യാത്ര ചെയ്ത  16 പേരും ഉൾപ്പെടും.
ഏപ്രിൽ 13 ന് 98 പുതിയ കേസുകൾ റിപ്പോർട്ട് ചെയ്തതോടെ ആകെ  1173 കേസുകൾ സംസ്ഥാനത്തുണ്ടായി.
ഏപ്രിൽ 14 ന് 31 പുതിയ കേസുകൾ റിപ്പോർട്ട് ചെയ്തു.
ഇതോടെ ആകെ  1204 രോഗികളായി.
മാർച്ച് 31 ന് ശേഷമുള്ള ഏറ്റവും കുറഞ്ഞ പ്രതിദിന വർദ്ധനവാണിന്ന് റിപ്പോർട്ട് ചെയ്തത്.
ഇന്ന് 96 വയസുകാരൻ മരിച്ചതോടെ  സംസ്ഥാനത്ത് കോവിഡ് രോഗം വന്ന് മരിച്ചത്  12 പേരാണ്.
ഏപ്രിൽ 15 ന് സംസ്ഥാനത്ത് 38 പുതിയ കേസുകൾ റിപ്പോർട്ട് ചെയ്യപ്പെട്ടു, ഇതിൽ 34 എണ്ണം ദില്ലി ക്ലസ്റ്ററുമായി ബന്ധപ്പെട്ടതാണ്.
ചെന്നൈയിലെ സ്റ്റാൻലി ഗവൺമെന്റ് ഹോസ്പിറ്റലിൽ പകർച്ചപ്പനി  പോലുള്ള അസുഖംഉള്ള 47 വയസുകാരനും,  59 വയസുകാരൻ  സ്വകാര്യആശുപത്രിയിലും  മരിച്ചു.
ഇതോടെ  സംസ്ഥാനത്ത് ആകെ 14 പേർ മരിച്ചു.
ഏപ്രിൽ 16 ന് 25 പുതിയ കേസുകൾ റിപ്പോർട്ട് ചെയ്തു.
ആകെ 1267 കേസുകൾ.
ഒരു മരണം കൂടി സംഭവിച്ചതോടെ  സംസ്ഥാനത്ത് 15 മരണങ്ങൾ റിപ്പോർട്ട് ചെയ്തു.
ഏപ്രിൽ 17 ന് 56 പുതിയ കേസുകൾ റിപ്പോർട്ട് ചെയ്തതോടെ ആകെ രോഗികളുടെ എണ്ണം  1323 ആയി.
ഏപ്രിൽ 18 ന് 49 പുതിയ കേസുകൾ റിപ്പോർട്ട് ചെയ്യപ്പെട്ടു.
ഇതോടെ  1372 രോഗികളായി.
82 രോഗികളെ ഡിസ്ചാർജ് ചെയ്യുകയും ചെയ്തു.
ഏപ്രിൽ 19 ന് 105 പുതിയ കേസുകൾ റിപ്പോർട്ട് ചെയ്യപ്പെട്ടു, ഇത് ഇന്നുവരെയുള്ള ഏറ്റവും ഉയർന്ന മൂന്നാമത്തെ വർദ്ധനവാണ്.
46 രോഗികളെ ഡിസ്ചാർജ് ചെയ്തു.
ഏപ്രിൽ 20 ന് തമിഴ്‌നാട്ടിൽ 43 പുതിയ കേസുകൾ റിപ്പോർട്ട് ചെയ്തു.
തമിഴ്‌നാട്ടിലെ മൊത്തം കേസുകൾ 1,520 ആയി.
സംസ്ഥാനത്തെ അണുബാധ നിരക്ക് 2020 ഏപ്രിൽ 1 ന് 13 ശതമാനത്തിൽ നിന്ന് 3.6 ശതമാനമായി കുറഞ്ഞു.
ഏപ്രിൽ 22 ന് തമിഴ്‌നാട്ടിൽ 33 പുതിയ കേസുകൾ റിപ്പോർട്ട് ചെയ്തു.
മൊത്തം കേസുകൾ 1,629 ആയി.
272 രോഗികളെ ഡിസ്ചാർജ് ചെയ്തു.
ആകെ ഡിസ്ചാർജ് ചെയ്തത് 662 ആണ്.
മരണമൊന്നും റിപ്പോർട്ട് ചെയ്തിട്ടില്ല.
ഏപ്രിൽ 23 ന് ധർമ്മപുരി ജില്ലയിൽ ആദ്യത്തെ COVID-19 കേസ് റിപ്പോർട്ട് ചെയ്തു.
സംസ്ഥാനത്ത് 54 പുതിയ കേസുകൾ റിപ്പോർട്ട് ചെയ്യപ്പെട്ടതോടെ മൊത്തം കേസുകൾ 1,683 ആയി.
2 പേർ കൂടി മരിച്ചു.
90 രോഗികളെ ഡിസ്ചാർജ് ചെയ്തു.
ഏപ്രിൽ 24 ന് 72 പുതിയ കേസുകൾ റിപ്പോർട്ട് ചെയ്യപ്പെട്ടു, ഇതിൽ 52 കേസുകൾ ചെന്നൈയിൽ നിന്നുള്ളവയാണ്.
ആകെ സ്ഥിരീകരിച്ച കേസുകൾ 1755 ആണ്.
ഇതോടെ മരണസംഖ്യ  22 ആയി.
114 രോഗികളെ ഡിസ്ചാർജ് ചെയ്തു.
ഏപ്രിൽ 28 ന് 121 പുതിയ കേസുകൾ റിപ്പോർട്ട് ചെയ്യപ്പെട്ടപ്പോൾ ആകെ എണ്ണം 2000 കടന്ന് 2058 ആയി.